pythainlp/thai_wikipedia_clean_20230101 huggingface dataset:
ต่อมาในวันที่ 14 มกราคม พ.ศ. 2457 รัฐบาลได้โอนโรงงานสุราบางยี่ขันซึ่งเดิมเป็นกิจการของเอกชนมาเป็นของรัฐโดยมีกรมสรรพสามิต กระทรวงการคลังเป็นผู้ปกครองดูแลเรียกประมูลเงินผลประโยชน์เข้ารัฐในรูปแบบต่าง ๆ แล้วตั้งผู้ประมูลได้ให้เป็นผู้รับอนุญาต ผลิตสุราออกจำหน่ายภายในเขตที่กำหนดให้เป็นเขตจำหน่ายสุราของโรงงาน วันที่ 28 พฤศจิกายน พ.ศ. 2470 ในรัชกาลพระบาทสมเด็จพระปกเกล้าเจ้าอยู่หัวครบกำหนดหมดอายุสัญญาอนญาตให้ต้มกลั่นและจำหน่าย สุรากรมสรรพสามิตจึงได้ระงับการอนุญาตให้เอกชนต้มกลั่นและจำหน่ายสุราและเข้าดูแลควบคุมการผลิตสุราที่โรงงาน บางยี่ขันเองเมื่อวันที่ 1 เมษายน พ.ศ. 2472 มีการปรับปรุงโรงงานให้ทันสมัยและผลิตสุราชนิดใหม่คือสรุผสม 28 ดีกรี หลายยี่ห้อรวมทั้งเชี่ยงชุนที่ยังคงผลิตมาจนถึงปัจจุบัน แต่การจำหน่ายยังคงใช้วิธีการประมูลเงินผลประโยชน์ ตั้งผู้ทำการค้าส่งเป็นเขต ๆ
ต่อมากรมสรรพสามิตได้ผลิต "สุราผสม" โดยใช้เคร่องสมุนไพรตามเภสัชตำรับของยาดองเหล้าแบบโบราณสกัดโดย แช่ในสุราดีกรีสูงแล้วนำมาปรุงแต่งรสกลิ่นสีและแรงแอลกอฮอล์ เป็นสุราผสมดื่มได้ทันทีโดยไม่ต้องผสมโซดาและต่อมา ได้พัฒนาเป็น "สุราปรุงพิเศษ" ดื่มโดยผสมโซดาหรือไม่ก็ได้ในขณะนั้นมีผู้นิยมดื่มวิสกี้ผสมโซดากันอย่างแพร่หลาย วิสกี้ส่วนใหญ่ต้องนำเข้าจากต่างประเทศ สิ้นเปลืองเงินตราปีละมาก ๆ สุราปรุงพิเศษที่กรมสรรพสามิตผลิตขึ้นจึงช่วยลดการนำเข้าได้เป็นอย่างดี
กำเนิด "แม่โขง" ริมฝั่งเจ้าพระยา.
ต่อมาในสมัยจอมพล ป. พิบูลสงคราม เกิดการเรียกร้องดินแดนฝั่งขวาของแม่น้ำโขง 4 จังหวัดคือเสียมราฐ พระตะบอง ศรีโสภณ และนครจำปาศักดิ์คืนจากประเทศฝรั่งเศสจนเกิดกรณีพิพาทและนำไปสู่สงครามอินโดจีน หลวงวิจิตรวาทการ ซึ่งในขณะนั้นดำรงตำแหน่งอธิบดีกรมศิลปากรจึงแต่งเพลงปลุกใจชื่อว่าเพลง "ข้ามโขง" โดยใช้ ทำนองเพลง "Swanee River" ของฝรั่งมาใส่เนื้อร้องเป็นภาษาไทยเพื่อรณรงค์ให้คนไทยเกิดความเข้าใจว่าแม้จะอยู่ ห่างไกลกันคนละฝั่งแม่น้ำโขงแต่ทั้ง 4 จังหวัดก็เป็นส่วนหนึ่งของประเทศไทย เพลงข้ามโขงนี้โด่งดังมากและสร้างความรู้สึกรักชาติรักแผ่นดินอย่างรุนแรง อิทธิพลของเพลงนี้จูงใจให้กรมสรรพสามิตตั้งชื่อสุราปรุงพิเศษ 35 ดีกรีซึ่งเพิ่งจะผลิตขึ้นใหม่ในวันที่ 26 พฤศจิกายน พ.ศ. 2484 ว่า "แม่โขง"
ลักษณะสุรา.
สุราแม่โขงมีสีเหลืองอำพันเจือทองแดง มีรสชาติแรกคือหวานปลายลิ้นกลมกล่อม เผ็ดหอมแบบขิงและผลไม้จำพวกส้ม มีกลิ่นวานิลลาเล็กน้อย และมีรสสัมผัสตอนท้ายคือเผ็ดหอมแบบขิง
อำเภอสทิงพระ
สทิงพระ เป็นอำเภอหนึ่งในจังหวัดสงขลา
อำเภอสทิงพระตั้งอยู่บนคาบสมุทรสทิงพระ ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอสทิงพระแบ่งพื้นที่การปกครองออกเป็น 11 ตำบล 79 หมู่บ้าน
ท้องที่อำเภอสทิงพระประกอบด้วยองค์กรปกครองส่วนท้องถิ่น 12 แห่ง ได้แก่
อำเภอเมืองสงขลา
เมืองสงขลา เป็นอำเภอหนึ่งของจังหวัดสงขลา เป็นอำเภอศูนย์กลางการบริหารราชการของจังหวัด แต่เดิมมีพื้นที่ใหญ่และพอความเจริญเข้าพื้นที่จึงได้มีการจัดตั้งกิ่งอำเภอและยกฐานะขึ้นเป็น อำเภอสิงหนคร เมื่อปี พ.ศ. 2534
อำเภอเมืองสงขลามีอาณาเขตติดต่อกับเขตการปกครองข้างเคียงดังต่อไปนี้
อำเภอเมืองสงขลาแบ่งพื้นที่การปกครองออกเป็น 6 ตำบล 46 หมู่บ้าน
ท้องที่อำเภอเมืองสงขลาประกอบด้วยองค์กรปกครองส่วนท้องถิ่น 6 แห่ง ได้แก่
เกาะเอลสเมียร์
เกาะเอลสเมียร์  เป็นเกาะของประเทศแคนาดา ตั้งอยู่ในมหาสมุทรอาร์กติก นับเป็นเกาะใหญ่อันดับสิบของโลก และใหญ่เป็นอันดับสามของประเทศแคนาดา มีพื้นที่ส่วนใหญ่ถูกปกคลุมด้วยธารน้ำแข็งและแผ่นน้ำแข็ง ตั้งอยู่เหนืออาร์กติกเซอร์เคิล จึงถูกนับเป็นส่วนหนึ่งของขั้วโลกเหนือ
ภูมิประเทศส่วนใหญ่เป็นนำแข็ง มีชาวไอนุอาศัยอยู่ เกาะเอสส์เมียติดกับมหาสมุทรอาร์กติก อยู่ใกล้กับเกาะเดวอน,เกาะเอกเซลไฮเบริก์และเกาะกรีนแลนด์ เมืองที่อยู่ใกล้กับเกาะมากที่สุดคือ เมืองทูลี
เกาะนี้ใช้เป็นทางบินจากทางอเมริกาไปทางยุโรปและเอเชีย เส้นทางนี้ยังพึ่งใช้ได้ไม่นานนัก
เกาะเอลสเมียร์ มีขนาดใหญ่จนติด 1 ใน 20 ของเกาะทั่วโลก มีขนาดประมาณ 196,236 ตารางกิโลเมตร หรือประมาณ 75,767 ตารางไมล์ มีขนาดเป็น 1 ส่วน 50 ของประเทศ
ประวัติของประเทศ.
ฝรั่งเศสได้เข้ายึดครองแคนาดาฝั่งตะวันออกในปี พ.ศ. 2077 (ค.ศ. 1534) และได้เริ่มตั้งถิ่นฐานในปี พ.ศ. 2147 (ค.ศ. 1604) ปัญหาความขัดแย้งระหว่างฝรั่งเศสกับอังกฤษเกิดขึ้นในปี พ.ศ. 2256 (ค.ศ. 1713) อันเนื่องจากเหตุผลด้านการประมงและการค้าขนสัตว์ ซึ่งในที่สุดดินแดนแคนาดาก็ตกเป็นของอังกฤษ
ปี พ.ศ. 2392 (ค.ศ. 1849) แคนาดาได้รับการยอมรับในสิทธิการปกครองตนเอง และต่อมาปี พ.ศ. 2410 (ค.ศ. 1867) ได้มีการจัดตั้ง รัฐอธิราชแคนาดา (Dominion of Canada) ในลักษณะของสหพันธรัฐซึ่งประกอบด้วยอัปเปอร์แคนาดา (Upper Canada) และ โลว์เออร์แคนาดา (Lower Canada) (ได้แก่ รัฐออนแทรีโอ รัฐเกแบ็ก รัฐโนวาสโกเชีย และรัฐนิวบรันสวิกในปัจจุบัน) ซึ่งต่อมาได้ขยายออกไปทางภาคตะวันตกจนถึงรัฐบริติชโคลัมเบีย
ปี พ.ศ. 2474 (ค.ศ. 1931) แคนาดาได้รับสถานะเป็นประเทศที่เท่าเทียมกับอังกฤษโดยมีกษัตริย์อังกฤษเป็นพระประมุข และต่อมาในปี พ.ศ. 2492 (ค.ศ. 1949) รัฐนิวฟันด์แลนด์และแลบราดอร์ ก็ได้เข้าร่วมเป็นรัฐที่สิบของแคนาดา
เกาะเอสส์เมียร์
เอนท์
เอนท์ (Ent) เป็นเผ่าพันธุ์สิ่งมีชีวิตชนิดหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน เชื่อว่าคำนี้น่าจะมีที่มาจากคำว่า 'เอนท์' ในภาษาแองโกล-แซกซอน (เป็นภาษาหนึ่งที่โทลคีนถนัด) ซึ่งมีความหมายถึง 'ยักษ์' แต่ในปัจจุบันคำว่า 'เอนท์' มักเป็นที่รู้จักทั่วไปในความหมายที่เกี่ยวข้องกับผลงานของโทลคีน เช่นเดียวกับคำว่า 'ฮอบบิท'
เอนท์ในปกรณัมของโทลคีน เป็นสิ่งมีชีวิตเก่าแก่ของโลกอาร์ดา ที่เกิดมาพร้อมๆ กันกับเหล่าเอลดาร์ โดยเอรู อิลูวาทาร์ เป็นผู้ทรงสร้างขึ้นตามคำขอของเทพียาวันนา เทพีแห่งพืชพรรณและความอุดมสมบูรณ์ หลังจากที่พระนางได้ทราบว่า เทพอาวเลทรงสร้างคนแคระผู้นิยมชมชอบตัดต้นไม้ นางจึงขอให้มีผู้พิทักษ์หมู่ไม้ หรือ 'พฤกษบาล' บ้าง
เอนท์มีรูปร่างเหมือนกันกับต้นไม้ เพียงแต่สามารถเคลื่อนไหวและเจรจาได้ ภาษาของเอนท์เรียกว่า 'ภาษาเอนทิช' ซึ่งเป็นภาษาที่ไม่มีใครเข้าใจ คำศัพท์แต่ละคำก็ยาว กว่าเอนท์จะพูดจบประโยคหนึ่งๆ ต้องใช้เวลายาวนานมาก ดังนั้นพวกเอนท์จึงไม่ค่อยพูด
เอนท์ปรากฏตัวอยู่ในตำนานต่างๆ ของโลกอาร์ดาตั้งแต่ยุคที่หนึ่ง เช่นการช่วยเหลือกองกำลังของเบเรนในการไล่ล่าพวกคนแคระที่สังหารกษัตริย์ธิงโกล และชิงสร้อยพระศอเนากลามีร์กับซิลมาริล หนีข้ามเทือกเขาสีน้ำเงิน ในเรื่อง เดอะลอร์ดออฟเดอะริงส์ ทรีเบียร์ด เอนท์ชราผู้หนึ่ง ก็เคยร้องเพลงให้เมอร์รี่กับปิ๊ปปิ้นฟัง ถึงเรื่องราวเมื่อยุคสมัยบรรพกาลที่เขาเคยเดินท่องอยู่ในแผ่นดินออสซิริอันด์ และดอร์โธนิออน แว่นแคว้นในเบเลริอันด์
ในยุคที่สอง ป่าไม้บนมิดเดิลเอิร์ธถูกทำลายลงอย่างมโหฬารด้วยน้ำมือของชาวนูเมนอร์ แผ่นดินเอเรียดอร์อันกว้างใหญ่ซึ่งเคยเป็นป่ารกทึบ ถูกชุดบุกเบิกของกษัตริย์ ทาร์-อัลดาริออน แผ้วถางจนกลายเป็นที่ราบดังเช่นที่ปรากฏในยุคที่สาม ทำให้เหล่าเอนท์ต้องอพยพหนีเข้าไปในแผ่นดินลึกมากขึ้น เมื่อถึงเหตุการณ์ในช่วงสงครามแหวน มีเอนท์หลงเหลืออยู่บนมิดเดิลเอิร์ธเพียงแถบป่าดึกดำบรรพ์ และป่าฟังกอร์น เท่านั้น
เอลดาร์
ซิป
ซิป  คืออุปกรณ์ที่ช่วยยึดปลายของผ้าทั้ง 2 เข้าด้วยกันไว้ชั่วคราว ใช้กับเครื่องอาภรณ์ เสื้อผ้า กางเกง กระเป๋า อุปกรณ์กีฬา อุปกรณ์ปีนเขา เข้าป่า เป็นต้น
ซิปประดิษฐ์โดย วิตคัมบ์ จัดสัน วิศวกรชาวอเมริกัน ในปี ค.ศ. 1893 โดยออกแบบเป็นที่เกี่ยวห่วง ให้ติดรองเท้าบู๊ต แทนที่กลัดกระดุมที่กำลังได้รับความนิยมอยู่ขณะนั้น แต่ซิปในช่วงนั้นยังไม่ได้รับความนิยมเท่าไร ต่อมาอีก 20 ปีถัดมา กิเดียน ซุนด์แบค วิศวกรชาวสวีเดน ได้ค้นพบซิปแบบเกี่ยวที่เรียกว่า Hookless (ซึ่งแปลว่าไร้ตะขอ) มีลักษณะคล้ายซิปปัจจุบัน ทั้งสร้างเครื่องจักรผลิตฟันซิปและเครื่องติดฟันซิปเข้ากับแถบผ้าด้วย
จนในปี ค.ศ. 1918 ซิปก็ได้รับความนิยมหลังจากที่กองทัพเรือสหรัฐ สั่งซื้อซิปดังกล่าวจำนวน 10,000 ชิ้น ไปติดชุดกันลมให้นักบิน
อำเภอสะเดา
สะเดา เป็นอำเภอหนึ่งของจังหวัดสงขลา เป็นอำเภอหนึ่งที่มีพื้นที่ติดต่อกับประเทศมาเลเซีย และเป็นเมืองเศรษฐกิจสำคัญมากที่สุดแห่งหนึ่งของชายแดนไทย-มาเลเซีย โดยมีด่านพรมแดนที่สำคัญถึง 2 ด่าน คือ พรมแดนไทย-มาเลเซีย (รัฐเกอดะฮ์) (ด่านสะเดา) และพรมแดนไทย-มาเลเซีย (รัฐปะลิส) (ด่านปาดังเบซาร์) นอกจากนี้สะเดายังเปรียบเสมือนประตูสู่ประเทศไทยของชาวมาเลเซียและสิงคโปร์
อำเภอสะเดา ก่อตั้งเมื่อ วันที่ 22 สิงหาคม พ.ศ. 2452 เดิมเป็นตำบล ชื่อตำบลสะเดา ขึ้นอยู่กับจังหวัดไทรบุรี ต่อมาเมื่อปี พ.ศ. 2452 รัฐบาลไทยได้ยกเมืองกลันตัน ตรังกานู ปะลิสและ ไทรบุรี ตลอดจนเกาะใกล้เคียง ให้กับรัฐบาลอังกฤษ ตามสัญญาลงวันที่ 10 มีนาคม ร.ศ.128 (พ.ศ. 2452) ตรงกับสมัยรัชกาลที่ 5 แห่งกรุงรัตนโกสินทร์ แต่ไม่ได้ยกตำบลสะเดาให้ไปด้วย จึงได้รวมกับกิ่งอำเภอปริก อำเภอเหนือเมืองสงขลา แขวงเมืองสงขลา และตั้งเป็นอำเภอขึ้นเรียกว่า "อำเภอสะเดา"
และปัจจุบันอำเภอสะเดาเป็นอำเภอชั้น 1 โดยมีขุนสารคามพิทักษ์ ซึ่งเป็นปลัดอำเภอประจำกิ่งอำเภอปริก อำเภอเหนือเมืองสงขลา เป็นนายอำเภอคนแรกของอำเภอสะเดา
อำเภอสะเดาตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงต่อไปนี้
อำเภอสะเดาแบ่งพื้นที่การปกครองออกเป็น 9 ตำบล 67 หมู่บ้าน
ท้องที่อำเภอสะเดาประกอบด้วยองค์กรปกครองส่วนท้องถิ่น 12 แห่ง ได้แก่
อำเภอสะเดา มีสถาบันอุดมศึกษาตั้งอยู่ 1 แห่ง คือ วิทยาลัยพุทธศาสนานานาชาติ
อำเภอสะเดาเป็นพื้นที่ตามกฎอัยการศึก ในวันที่ 23 กุมภาพันธ์ พ.ศ. 2534 เวลา 11.30 น. ถึงวันที่ 1 เมษายน พ.ศ. 2558 รวมเป็นเวลา 24 ปี 1 เดือน 8 วัน
รถไฟความเร็วสูง (โครงการ) ยังไม่กำหนดสร้าง
ทวีปอามัน
สมเด็จพระนางโสมนัส
เจนี่ อัลภาชน์ ณ ป้อมเพชร
เจนี่ อัลภาชน์ ณ ป้อมเพชร (สกุลเดิม: เทียนโพธิ์สุวรรณ์; เกิด 11 กันยายน พ.ศ. 2524) เป็นนักแสดงและนางแบบชาวไทย สังกัดสถานีโทรทัศน์ไทยทีวีสีช่อง 3
เจนี่เกิดที่ลอสแอนเจลิส สหรัฐอเมริกา เป็นบุตรของสมศักดิ์กับชไมพร เทียนโพธิ์สุวรรณ์ มีน้องสาวคนเดียวชื่อชาลิสา แจนนิส เทียนโพธิ์สุวรรณ์ เจนี่เกิดและโตในสหรัฐอเมริกาก่อนย้ายกลับมาไทยเมื่ออายุได้ 11 ปี และเธอไม่สามารถเขียน อ่านภาษาไทยได้เลย หลังจากนั้น เธอสำเร็จการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) และระดับปริญญาตรีคณะนิเทศศาสตร์ มหาวิทยาลัยกรุงเทพ รุ่น 39 ในปี พ.ศ. 2548
เจนี่ถือสองสัญชาติคือไทยและอเมริกัน รวมทั้งปฏิเสธว่าไม่ได้เป็นลูกครึ่งแต่อย่างใด
เจนี่เข้าสู่วงการบันเทิงจากการมีแมวมองมาติดต่อเมื่อครั้งเธอยังศึกษาอยู่ในระดับมัธยมศึกษา มีผลงานแรกในมิวสิกวิดีโอเพลง "Only You" ของเจอาร์-วอย, "หากเป็นฉัน" ของเอกซ์, "รักเธอหมดหัวใจ" ของเรืองศักดิ์ ลอยชูศักดิ์ และ "จะเอาจากไหน" ของธงไชย แมคอินไตย์ และมีผลงานโฆษณาสบู่ล้างหน้า ดร.มนตรี, เคเอลิปแคร์, ลอรีเอะ และเรนองที
ต่อจากนั้นเธอได้รับการชักชวนมาแสดงละครโทรทัศน์ของหทัยรัตน์ อมตะวณิชย์ ซึ่งเป็นผู้จัดละคร ผลงานที่ทำให้เป็นที่รู้จักคือละครเรื่อง "สายรุ้ง" และมีร่วมงานอื่นๆ เช่น "กะล่อนคูณสอง", "รักสุดหัวใจ ยอดชีวัน", "นางโจร", "พระจันทร์แสนกล", "สมปองน้องสมชาย", "ภูแสนดาว", "หนึ่งในทรวง", "ต่างฟ้าตะวันเดียว" เป็นต้น และในปี พ.ศ. 2544 เธอมีผลงานที่สร้างชื่อในละครเรื่อง "ทางผ่านกามเทพ" แสดงนำคู่กับ แอนดริว เกร็กสัน
เจนี่ได้จดทะเบียนสมรสกับชนม์สวัสดิ์ อัศวเหม เมื่อวันที่ 8 สิงหาคม พ.ศ. 2556 หลังจากคบหาดูใจมาได้ 5 เดือน ซึ่งตลอดเวลาการใช้ชีวิตคู่ได้ถูกจับจ้องและวิพากษ์วิจารณ์ทั้งในแง่ดีและไม่ดีตลอดเวลา ช่วงเดือนกรกฎาคมปีถัดมา ได้มีการแพร่ภาพบุคคลที่หน้าตาละม้ายเธอถูกซ้อมจนมีร่างกายเขียวช้ำ โดยพอลล่า เทเลอร์ เพื่อนสนิทของเธอได้ออกมายืนยันว่าเป็นภาพของเจนี่จริง ซึ่งก่อนหน้านี้ไม่กี่วันได้มีข่าวว่าเธอและสามีได้แยกทางกันมา 4 เดือนแล้ว ท้ายที่สุดเจนี่และชนม์สวัสดิ์ได้หย่าขาดจากกันเมื่อวันที่ 29 กรกฎาคม พ.ศ. 2557 โดยเจนี่ได้กลับมาใช้ชื่อสกุลเดิม
ในปลายปี พ.ศ. 2560 เจนี่คบหากับ นนท์ อัลภาชน์ ณ ป้อมเพชร และในวันที่ 2 กรกฎาคม พ.ศ. 2561 ได้มีการเผยแพร่ภาพถ่ายของนนท์ที่คุกเข่าขอเจนี่แต่งงานริมทะเลในมาลิบู รัฐแคลิฟอร์เนีย สหรัฐอเมริกา ผ่านทางอินสตาแกรม และทั้งสองสมรสกันในวันที่ 19 ตุลาคม พ.ศ. 2561 วันที่ 29 พฤศจิกายน พ.ศ. 2562 เจนี่ ได้ให้กำเนิดบุตรสาว และได้ตั้งชื่อว่า ณเพชร ณ ป้อมเพชร ชื่อเล่นคือ โนล่า พร้อมกับการโพสต์ภาพลูกสาวลงในอินสตาแกรมของนนท์ และ เจนี่
ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไทยทีวีสีช่อง 3
เดอะเฟซไทยแลนด์.
โดยเจนี่สอนและเป็นกรรมการในช่วง Master Class ในตอนที่ 6 และ มอบโจทย์และเป็นกรรมการในช่วง Campaign ในตอนที่ 9 และ 11
กรมหมื่นมาตยาพิทักษ์
นันธิดา แก้วบัวสาย
เรืองศักดิ์ ลอยชูศักดิ์ เกิดเมื่อวันที่ 9 มีนาคม พ.ศ. 2521 ที่อำเภอชะอวด จังหวัดนครศรีธรรมราช เป็นบุตรของนายชูศักดิ์ กับนางสุจินต์ ลอยชูศักดิ์ สำเร็จการศึกษาในระดับอุดมศึกษาจาก คณะศิลปกรรมศาสตร์ มหาวิทยาลัยศรีนครินทรวิโรฒ วิชาเอกดุริยางคศาสตร์ (สากล) ศึกษาต่อระดับปริญญาโท คณะเศรษฐศาสตร์ จุฬาลงกรณ์มหาวิทยาลัย ภาควิชาเศรษฐศาสตร์ (การเมือง) เคยเป็นศิลปินในสังกัด อาร์เอส และ จีเอ็มเอ็ม แกรมมี่
โดยในปี 2555 เจมส์-เรืองศักดิ์ ได้กลับมาจัดคอนเสิร์ตร่วมกับอาร์เอสอีกครั้ง และในปี 2556 ได้ร่วมคอนเสิร์ต อาร์เอสมีตติ้ง ที่รวมศิลปินเก่าของอาร์เอสไว้คับคั่ง เช่น บาซู, บอยสเก๊าท์, แร็พเตอร์, ลิฟท์-ออย, ทัช , เต๋า และ อนัน อันวา อีกด้วย
เรืองศักดิ์ ลอยชูศักดิ์ มีผลงานเพลงกับค่ายอาร์เอสโดยออก อัลบั้มแรกในปี 2537 อัลบั้มแรกคือ "ได้เวลา..เจมส์" อีก 2 ปีถัดมามีอัลบั้ม "ไซเรน เลิฟ" "ฟอร์เอฟเวอร์เจมส์" "เดอะ เน็กซ์" "เจมส์ ฮิตซีรีส์" และ "เจมส์ เอฟ.เอ็ม."
ในปี 2541 เจมส์ได้รับรางวัลพิฆเนศทองคำพระราชทาน สาขาต่อต้านยาเสพติด จาก ป.ป.ส.และคณะกรรมการโครงการศิลปินต่อต้านยาเสพติด และในปีเดียวกันเจมส์ เรืองศักดิ์ รอดชีวิตจากอุบัติเหตุเครื่องบินการบินไทย เที่ยวบินที่ 261 ตกที่ จังหวัดสุราษฎร์ธานี ระหว่างที่จะเดินทางไปเล่นคอนเสิร์ตเมื่อวันที่ 11 ธันวาคม จนได้รับฉายาว่า "เจมส์กระดูกเหล็ก"
เจมส์ เรืองศักดิ์ เคยประกอบธุรกิจ "ร้านข้าวมันไก่เจมส์" ซึ่งมีอิทธิพลจากเพลงดังของเจมส์ เรืองศักดิ์ (เพลงข้าวมันไก่) และได้สร้างค่ายเพลงในเครืออาร์เอสในชื่อ ไอดี เร็คคอร์ด ต่อมาในปี พ.ศ. 2550 เจมส์ เรืองศักดิ์ ได้ย้ายมาเป็นศิลปินในสังกัด จีเอ็มเอ็ม แกรมมี่ และ ได้ดำรงตำแหน่งผู้บริหาร สถาบันดนตรีมีฟ้า ในเครือ จีเอ็มเอ็ม แกรมมี่ จนถึงปี 2553 จึงได้ลาออก กลับสู่การเป็นนักร้อง นักแสดงอีกครั้ง
ชีวิตส่วนตัว เจมส์ เรืองศักดิ์ เคยคบหาดูใจกับ เอ๊ะ - ศศิกานต์ อภิชาติวรศิลป์ เป็นระยะเวลานานเกือบ 12 ปี และในวันที่ 21 กรกฎาคม 2554 ได้ออกมาแถลงข่าวในภายหลังว่าเลิกรากันแล้ว เนื่องจากทัศนคติและการใช้ชีวิตที่ไม่ตรงกัน ปัจจุบันได้ใช้ชีวิตคู่ร่วมกับนัชชา แดงงาม (ก้อย) โดยมีพิธีหมั้นในวันที่ 24 ธันวาคม 2558 เข้ารับพระราชทานน้ำสังข์จากสมเด็จพระเทพรัตนราชสุดาฯ สยามบรมราชกุมารี เมื่อ 4 มีนาคม 2559 ก่อนจะจัดงานฉลองแต่งงานเมื่อเดือน มีนาคม พ.ศ. 2560
ผลงานเพลงภายใต้สังกัด อาร์เอส.
อัลบั้มที่ 12 The Singer Songwriter (2564-2565).
1.ไฟลวง(ดนตรีฝึกร้อง)
2.ใจของฉัน(ให้เธอเท่านั้น)(ดนตรีฝึกร้อง)
3.สุดแต่ใจจะไขว่คว้า
4.อยากมีใครสักคน
5.ไม่ผิดใช่ไหม
6.ฉันคิดถึงเธอ
7.ในใจ
8.หวานใจ
9.จำเลยรัก
10.ไฟลวง
11.ด้วยรัก
12.ใจของฉัน(ให้เธอเท่านั้น)
1.ข้าวมันไก่ Remixed
2.ไร้ตัวตน Remixed
3.ทุกวินาที Remixed
4.ชั๊บ ชั๊บ ชั๊บ Remixed
5.Delivery Remixed
6.คนมันรัก Remixed
7.รักเธอหมดหัวใจ Remixed
8.ไม่อาจเปลี่ยนใจ Remixed
9.Siren Love Remixed
10.หนึ่งนาทีของเราไม่เท่ากัน Remixed
1.ไขว่คว้า (Reach for nothing)
2.หัวใจไม่ได้มีไว้เพื่อเจ็บ
3.ข้าวมันไก่
4.อย่ารังแก
5.ไร้ตัวตน
6.คนโง่ๆ (อย่างฉันจะรู้อะไร)
7.SIREN LOVE
8.ไม่อาจเปลี่ยนใจ
9.ความหวังครั้งใหม่ (REBORN)
10.กี่คำก็ไม่รัก (Nothing means love)
11.JAMES FM.
12.เทศกาลคนเจ็บอก (Festival)
13.ด้วยไอรัก
14.คนแรก
1.อีกหน่อยก็ทิ้งกันเอง
2.ชั๊บ...ชั๊บ...ชั๊บ
3.เจ็บแปลบ
4.ทุกวินาที
5.อย่าบอก
6.คนมันรัก
7.ไม่รักก็เกลียดเลย
8.โทรหากันหน่อย
9.ยอม
10.DELIVERY
11.ความลับยังมีในโลก
12.ได้เวลา Jam
13.เหงากันสองคน
14.ชิงช้าสวรรค์
01 - ไม่อาจเปลี่ยนใจ
02 - ไร้ตัวตน
03 - ในทุกๆ วันที่ฉันยังหายใจ
04 - หนึ่งนาทีของเราไม่เท่ากัน
05 - อีกหน่อยก็ทิ้งกันเอง
06 - เธอรู้ตัวดี
07 - ซาโยนาระ
08 - ทุกวินาที
09 - โทรหากันหน่อย
10 - ชั๊บ..ชั๊บ..ชั๊บ
11 - Syren Love
12 - อากาศดีดี
13 - คนแรก
14 - บ้านน้อยคอยรัก
15 - คนมันรัก
16 - เหงากันสองคน
17 - แค่น้อยใจ
18 - คนโง่ๆ (อย่างฉันจะรู้อะไร)
19 - รักเธอหมดหัวใจ
20 - เพลงของเรา
21 - ความหวังครั้งใหม่ (Reborn)
22 - ข้าวมันไก่
23 - ได้เวลา...Jam
24 - James FM
25 - เทศกาลคนเจ็บอก (Festival)
1.ชั๊บ..ชั๊บ..ชั๊บ
2.Siren Love
3.คนมันรัก
5.คนแรก
6.ยอม (feat.Lift-Oil)
7.พี่บ่าว อกหัก
8.อากาศดีดี
9.เหงากันสองคน
10.Delivery
11.อกหักมารักกับผม
12.โทรหากันหน่อย
13.หนึ่งนาทีของเราไม่เท่ากัน
14.ด้วยไอรัก
15.Star
16.อีกหน่อยก็ทิ้งกันเอง
1.ไม่อาจเปลี่ยนใจ ไร้ตัวตน (INVISIBLE) : Rai tuar ton
2.คนแรก
3.ชั๊บ...ชั๊บ...ชั๊บ
4.ข้าวมันไก่
5.ทุกวินาที
6.หนึ่งนาทีของเราไม่เท่ากัน
7.อีกหน่อยก็ทิ้งกันเอง(BYE BYE YOU TWO)
8.เจ็บแปลบ
9.คนมันรัก (WHATEVER)
10.คนโง่ๆ (อย่าฉันจะรู้อะไร)
11.ในทุกๆวันที่ฉันยังหายใจ
12.เธอรู้ตัวดี
13.ซาโยนาระ
14.SIREN LOVE
15.พี่บ่าว อกหัก
1.ไม่อาจเปลี่ยนใจ
2.ไร้ตัวตน (Invisible)
3.คนโง่ๆ (อย่าฉันจะรู้อะไร)
5.เทศกาลคนเจ็บอก (Festival)
6.เธอหมดหัวใจ
7.ในทุกๆวันที่ฉันยังหายใจ
9. Franchise
10.ดีมากเลย (feat.Dome)
11.ซาโยนาระ
12.เรื่องธรรมดา
13.ตะเกียงหัวใจ
14.ไม่รักก็เกลียดเลย (feat. Momay-Nancy)
15.ฉันไม่ยอม(Can't Take It)
16.ได้เวลา..JAM
1.ไม่อาจเปลี่ยนใจ - เจมส์
2.ชั๊บ ชั๊บ ชั๊บ - เจมส์
3.อย่าบอก - เจมส์
4.ยอม - เจมส์
5.ทุกวินาที - เจมส์
6.ข้าวมันไก่ - เจมส์
7.ด้วยไอรัก - เจมส์
8.Siren Love - เจมส์
9.ถามใจ - แหม่ม พัชริดา
10.ไม่มากขึ้นหรือน้อยลง - แหม่ม พัชริดา
11.รั้ง - อริสมันต์
12.ใจร้าย - อริสมันต์
1.เกรงใจ
2.ไม่อาจเปลี่ยนใจ
3.คิดถึงเธอ
4.ชั๊บ...ชั๊บ...ชั๊บ
5.ซูเปอร์ฮีโร่
6.ไร้ตัวตน (Invisible)
7.อย่าพูดเลย
8.ข้าวมันไก่
9.ลื่นมาก เชื่อยาก (ลื่น)
10.คนแรก
11.รู้สึกอย่างไร
12.หนึ่งนาทีของเราไม่เท่ากัน
13.แรงบันดาลใจ
14.ทุกวินาที
15.Sayonara goodbye
1.Siren Love
2.ได้เวลา..JAM
4.คนแรก / โทรหากันหน่อย
5.เรื่องธรรมดา
7.ดีมากเลย
8.ฉันไม่ยอม
9.ชั๊บ..ชั๊บ..ชั๊บ
10.กระดุ๊กกระดิ๊ก (Momay)
11.อ้อนไว้ (Aon Lukkana)
12.ถอนสายบัว (Nook Suthida)
13.UFO (Momay, Aon, Nook)
14.เจ็บแปลบ / ยอม
15.Star / ด้วยไอรัก
16.ตะเกียวหัวใจ
17.ปอดปอด (Boyscout)
18.คิขุอาโนเนะ (Boyscout)
19.ขอคืน (Boyscout)
19.ไร้ตัวตน (Invisible)
20.คนโง่ๆ (อย่างฉันจะรู้อะไร) / คนมันรัก
21.ทุกวินาที
22.อกหักมารักกับผม
23.Delivery / เทศกาลคนเจ็บอก
24.ข้าวมันไก่
25.ไม่อาจเปลี่ยนใจ
ผลงานเพลงภายใต้สังกัด จีเอ็มเอ็ม แกรมมี่.
1.เบอร์นี้มีแฟนแล้ว
2.จำตัวเองได้ไหม
3.ครั้งเดียวไม่เคยพอ
4.แม่มดหรือนางฟ้า
5.พฤติกรรมเบี่ยงเบน
6.รักมากเจ็บมาก
7.เพลงรัก
8.Wun khong garn jark lar (OST.Korean series'Snow Queen')
วันของการจากลา (เพลงประกอบละคร ลิขิตรัก..ละลายใจ)
9.ง่ายที่จะรักยากที่จะลืม
10.ก้อนหินกลิ่นดอกไม้ (เพลงประกอบละคร ลิขิตกามเทพ)
ผลงานเพลงอิสระ.
1. คนขี้เหงา
เจมส์ เรืองศักดิ์
อามัน
อามัน  เป็นชื่อดินแดนแห่งหนึ่งบนโลกอาร์ดา ในจินตนิยายชุด มิดเดิลเอิร์ธ ของ เจ. อาร์. อาร์. โทลคีน มีชื่อเรียกอื่นๆ เช่น แผ่นดินอมตะ (Undying Lands) หรือ อาณาจักรอันศักดิ์สิทธิ์ (Blessed Realm) เนื่องจากบนดินแดนแห่งนี้เป็นที่อยู่ของบรรดาอมตะชนทั้งสิ้น
แต่เดิมโลกอาร์ดามีทวีปเดียว มีทะเลสาบกลางแผ่นดินและเกาะกลางทะเลสาบนั้นชื่อว่า อัลมาเรน เป็นที่ประทับของเหล่าพลังอำนาจ หรือปวงเทพ หรือคือเหล่าไอนัวร์ ที่จำแลงร่างลงมาอยู่ในโลก แต่หลังจากมอร์กอธทรยศและทำลายผืนพิภพจนวอดวาย แผ่นดินและผืนน้ำเปลี่ยนรูปทรงไปทั้งหมด จึงเกิดเป็นทวีปใหญ่น้อยมากมาย ทวีปอามันเกิดขึ้นจากเหตุการณ์นี้ โดยเป็นทวีปที่อยู่ทางฟากตะวันตกสุดของอาร์ดา คั่นตัวออกจากทวีปอื่นด้วยมหาสมุทรใหญ่ชื่อ เบเลกายร์ หลังจากนั้นปวงเทพก็ย้ายมาประทับอยู่บนทวีปนี้ ตั้งเมืองศูนย์กลางของปวงเทพขึ้นเรียกว่า วาลินอร์
ภูมิประเทศในใจกลางทวีปเป็นที่ราบ และผืนป่า ซึ่งเป็นไร่นาของเทพียาวันนา และเขตป่าของเทพโอโรเม ด้านตะวันตกจรดทะเลวัฏฏะ (เอคไคอา) ด้านตะวันออกจรดทะเลเบเลกายร์ โดยมีขุนเขาสูงใหญ่ขวางกั้นไว้ที่ชายทวีปด้านตะวันออก มีชื่อว่า เทือกเขาเพโลริ ยอดเขาสูงสุดของเพโลริคือ ทานิเควทิล อันเป็นที่ประทับของจอมกษัตริย์แห่งกษัตริย์ทั้งปวง คือมานเวเทพบดี นครวาลินอร์ตั้งอยู่เชิงขุนเขาแห่งนี้ ด้านนอกนครเป็นเนินสูงใหญ่ชื่อ 'เอเซลโลฮาร์' บนเนินเป็นที่ตั้งของที่ประชุมมนตรีพิพากษา (คือที่ประชุมของปวงเทพวาลาร์ เมื่อต้องมีการพิจารณาเหตุการณ์สำคัญ) ใกล้เนินเอเซลโลฮาร์เป็นที่ตั้งของทวิพฤกษาแห่งวาลินอร์
หลังจากชาวเอลดาร์เดินทางมายังอามัน ปวงเทพเห็นว่าพวกเขายังจำเป็นต้องได้รับกลิ่นไอจากมหาสมุทรใหญ่ และอากาศจากแผ่นดินเกิด จึงแหวกช่องเขาเพโลริให้แยกออกในช่วงกึ่งกลางของทวีป กลายเป็นช่องเขาคาลาเคียร์ยา ซึ่งเป็นที่ตั้งของนครทิริออน เมืองหลวงของพวกเอลฟ์ ชายหาดริมมหาสมุทรใหญ่ใกล้กับนครนี้ มีชื่อเรียกว่า อ่าวเอลดามาร์ หรืออ่าวนิวาสเอลฟ์ เป็นที่ตั้งของนครอัลควาลอนเด เมืองหลวงของชาวเทเลริ
ในอ่าวเอลดามาร์มีเกาะใหญ่แห่งหนึ่งตั้งอยู่ เกาะนี้เดิมคือแผ่นดินใหญ่ที่เทพอุลโมใช้นำพาเหล่าเอลฟ์ออกจากทวีปมิดเดิลเอิร์ธมาสู่อามัน แต่เมื่อถึงการเดินทางครั้งสุดท้ายของเหล่าเทเลริ พวกเขาขอให้เทพอุลโมหยุดยั้งการเดินทาง พระองค์จึงหยั่งรากของเกาะลงยึดกับก้นมหาสมุทรกลายเป็นเกาะขนาดใหญ่ มีชื่อว่า 'โทลเอเรสเซอา' หรือเกาะเอกา (Lonely Isle) บางครั้งในปกรณัมเรียกชื่อว่า 'เอเรสเซอา' บนเกาะนี้เป็นที่ตั้งของนครอวัลโลเน พวกเอลฟ์โนลดอร์ที่ถูกเนรเทศไปยังมิดเดิลเอิร์ธ เมื่อได้รับอภัยโทษและกลับคืนสู่แผ่นดินอมตะ ก็จะมาได้เพียงเกาะโทลเอเรสเซอาแห่งนี้
อามันได้ชื่อว่าเป็นแผ่นดินอมตะ ก็เพราะผู้อยู่อาศัยบนแผ่นดินนั้นล้วนเป็นอมตะชน ไม่ใช่ว่าทุกคนที่ไปอยู่บนนั้นจะมีชีวิตยืนยาว ตรงกันข้าม ถ้ามนุษย์ผู้ไม่ได้รับอนุญาตเหยียบลงบนแผ่นดินนั้น กลับจะยิ่งเสียชีวิตเร็วขึ้นเพราะไม่อาจทนรับสภาพอากาศของแผ่นดินอมตะได้ มนุษย์ผู้แรกที่ได้เหยียบย่างขึ้นบนแผ่นดินอมตะ คือ "เออาเรนดิลจอมนาวิก" ซึ่งเสี่ยงชีวิตเดินทางไปขออภัยต่อปวงเทพในฐานะตัวแทนของสองเผ่าพันธุ์ (เอลฟ์และมนุษย์) ในเหตุการณ์ตอนปลายของยุคที่หนึ่ง เขาได้รับพรพิเศษจากปวงเทพให้เลือกได้ว่าจะเป็นเอลฟ์หรือมนุษย์ เออาเรนดิลเลือกเป็นเอลฟ์ จึงได้รับมอบหมายให้อัญเชิญดวงมณีซิลมาริลไปบนนาวาวิงกิล็อท เพื่อส่องแสงสว่างแก่โลกตลอดไป เหตุนี้เขาจึงมีชื่อเรียกอีกชื่อหนึ่งว่า "เออาเรนดิลผู้ได้รับพร"
ในช่วงปลายยุคที่สอง อาร์-ฟาราโซน กษัตริย์นูเมนอร์ คิดเหิมเกริมด้วยถูกยุยงจากเซารอน หมายจะไปชิงความเป็นอมตะจากปวงเทพ จึงยกทัพเรือไปจะตีอามัน จากเหตุการณ์นี้องค์อิลูวาทาร์จึงบันดาลให้มหาสมุทรใหญ่เกิดหุบเหวลึก ดูดเอาเกาะนูเมนอร์จมสมุทร แล้วย้ายอามันออกไปจากพิภพอาร์ดา บันดาลให้โลกกลม ดังนั้นจึงไม่มีผู้ใดสามารถเดินทางไปถึงอามันได้อีกเลย นอกจากผู้ได้รับอนุญาติจากเหล่าเอลฟ์ เช่น บิลโบ และ โฟรโด ซึ่งเป็นผู้ถือแหวน ที่สามารถไปถึงได้โดยผ่านทาง "เส้นทางมุ่งตรง" เท่านั้น เพื่อไปใช้ชีวิตเป็นอมตะกับ ชาวอมตะที่เหลือ.
เฮลทูเบอร์มิวดา
เฮลทูเบอร์มิวดา ( – เบอร์มิวดาจงเจริญ) เป็นชื่อของเพลงชาติอย่างไม่เป็นทางการของเบอร์มิวดา ประพันธ์โดยเบตส์ จอห์น (Bettes John) สำหรับเพลงชาติในทางราชการนั้น ใช้เพลงก็อดเซฟเดอะควีน อันเป็นเพลงชาติของสหราชอาณาจักร ซึ่งบังคับใช้ในดินแดนโพ้นทะเลของอังกฤษด้วย
สมเด็จพระบรมราชมาตามหัยกาเธอ กรมหมื่นมาตยาพิทักษ์
สมเด็จพระบรมราชมาตามหัยกาเธอ กรมหมื่นมาตยาพิทักษ์ (10 พฤศจิกายน พ.ศ. 2355 - 18 พฤษภาคม พ.ศ. 2382) ต้น เป็นสมเด็จพระชนกในสมเด็จพระเทพศิรินทราบรมราชินี (สมเด็จพระบรมราชชนนีในพระบาทสมเด็จพระจุลจอมเกล้าเจ้าอยู่หัว)
สมเด็จพระบรมราชมาตามหัยกาเธอ กรมหมื่นมาตยาพิทักษ์ เดิมมีพระนามว่า พระเจ้าลูกยาเธอ พระองค์เจ้าศิริวงศ์ เป็นพระราชโอรสลำดับที่ 6 ในพระบาทสมเด็จพระนั่งเกล้าเจ้าอยู่หัว และลำดับที่ 1 ในเจ้าจอมมารดาทรัพย์ พระสนมเอก ธิดาพระอักษรสมบัติ (ทับ) กับผ่อง ณ พัทลุง ประสูติเมื่อวันอังคารที่ 10 พฤศจิกายน พ.ศ. 2355 มีพระขนิษฐาร่วมเจ้าจอมมารดาหนึ่งพระองค์ คือ สมเด็จพระบรมราชมาตามหัยิกาเธอ กรมพระยาสุดารัตน์ราชประยูร
กรมหมื่นมาตยาพิทักษ์มีพระโอรสพระธิดารวม 9 พระองค์ คือ
กรมหมื่นมาตยาพิทักษ์ สิ้นพระชนม์ในรัชกาลที่ 3 เมื่อวันเสาร์เดือน 7 ขึ้น 5 ค่ำ ปีกุน ตรงกับวันที่ 18 พฤษภาคม พ.ศ. 2382 พระชันษา 26 ปี พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สถาปนาพระอัฐิขึ้นเป็น สมเด็จพระบรมราชมาตามหัยกาเธอ (สมเด็จตา) เพื่อเป็นการเฉลิมพระเกียรติแด่พระชนกในสมเด็จพระบรมราชชนนี
โดยเมื่อสิ้นพระชนม์นั้น พระบาทสมเด็จพระนั่งเกล้าเจ้าอยู่หัว ทรงพระอาลัยเป็นอันมาก ด้วยเป็นพระราชโอรสพระองค์ใหญ่ในขณะนั้น จึงทรงพระกรุณาโปรดเกล้าฯ ให้จัดการปลูกพระเมรุ พระราชทานเพลิงพระศพ ณ ท้องสนามหลวงเป็นการใหญ่ แล้วให้อัญเชิญพระอัฐิบรรจุในพระโกศทองคำ มาประดิษฐานไว้ ณ ตำหนักกรมสมเด็จพระศรีสุลาไลย ในพระบรมมหาราชวัง ครั้นภายหลังเมื่อพระบาทสมเด็จพระจุลจอมเกล้าเจ้าอยู่หัว ได้เสด็จเถลิงถวัลยราชสมบัติ จึงโปรดเกล้าฯ ให้ช่างทำพระโกศทองคำจำหลักลายลงยาราชาวดีเปลี่ยนถวายใหม่
สเต็มเซลล์บำบัด
สเต็มเซลล์บำบัด  หมายถึง การรักษาโดยการใช้เซลล์ต้นกำเนิด หรือ สเต็มเซลล์ ในการรักษาโรค
การใช้สเต็มเซลล์บำบัดสามารถแยกออกเป็น 3 ประเภท ดังนี้
สเต็มเซลล์บำบัดจะแตกต่างจากเซลล์บำบัด เนื่องจากสเต็มเซลล์บำบัดนั้นจะเป็นการใช้เซลล์ต้นกำเนิดในการรักษา ต่างจากเซลล์บำบัดที่ใช้ใช้แค่ระดับเซลล์ในการบำบัดรักษา และโดยมากมักจะเป็นการใช้เซลล์ที่ได้มาจากสัตว์
เกริกพล มัสยวาณิช (ฟลุค, เกิด 1 มกราคม พ.ศ. 2521) เป็นนักแสดงและพิธีกรชาวไทย
เกริกพล มัสยวาณิช ชื่อเล่น ฟลุค เกิดเมื่อวันที่ 1 มกราคม พ.ศ. 2521 ที่อำเภอบ้านแพ้ว จังหวัดสมุทรสาครเป็นนักแสดงและพิธีกรชาวไทย บิดาชื่อ มานิต มัสยวาณิช ส่วนมารดา ไม่ทราบชื่อ มีน้องสาว 1 คนคือ พั้นช์ ชนมาศ มัสยวาณิช ฟลุคเรียนโรงเรียนประจำที่สหรัฐอเมริกาเป็นเวลา 4 ปี ที่ Pomfret School ในมลรัฐ Connecticut และจบการศึกษา เกรด 12 ที่โรงเรียนนานาชาติ ISB หรือ International School of Bangkok และระดับอุดมศึกษาจากคณะศิลปศาสตร์ มหาวิทยาลัยอัสสัมชัญ มีผลงานแสดงในมิวสิกวิดีโอเพลง พรุ่งนี้ไม่สาย ของทาทา ยัง ผลงานละครเรื่อง ทอฝันกับมาวิน,ลัดฟ้ามาหารัก,โดเดี่ยวไม่เดียวดาย ผลงานภาพยนตร์เรื่อง กำแพง มีงานพิธีกรรายการ สตารฺสตอรี่,แฟ็บ ทีวี และออกผลงานเพลง 1 ชุด
ทางด้านชีวิตส่วนตัว เกริกพล มัสยวาณิช ได้รับฉายาจากสื่อมวลชนว่า "คาสโนว่าเมืองไทย" เนื่องจากเคยคบหากับ "นุ่น-สินิทรา บุญยศักดิ์" "ซอนย่า คูลิ่ง" รวมถึง "เต๋า-สโรชา" และ "ตุ๊กตา-อินทิรา แดงจำรูญ" กระทั่งได้เข้าวิวาห์กับ ชญาดา ลิ่วเฉลิมวงศ์ อดีตพิธีกรรายการ "ตีสิบ" เมื่อ 22 ตุลาคม พ.ศ. 2545 หลังจากคบหากันนาน 2 ปี มีลูกชายด้วยกัน 1 คนคือ อชิรวัตติ์ มัสยวาณิช (อชิ) เกิดเมื่อวันที่ 26 มีนาคม พ.ศ. 2546 หลังจากที่ใช้ชีวิตคู่ร่วมกันมา 5 ปี ฟลุคก็ได้ออกมาให้สัมภาษณ์ว่าได้หย่าร้างกันแล้ว
ชีวิตส่วนตัว ปัจจุบัน ได้สมรสกับ นาตาลี ณัฏฐินี เจียรวนนท์ มีลูกสาวด้วยกัน 1 คนคือ นาตาชา มัสยวาณิช (นาตาชา) เกิดเมื่อวันที่ 6 เมษายน พ.ศ. 2564
ปี 2560 ฟลุค ได้เข้าไปประกวดในรายการ The Mask Singer หน้ากากนักร้อง ซีซันที่ 3 มาในชุดของหน้ากากนาฬิกา แข่งในGroup B โดยใช้เพลง The Music of The Night (Michael Crawford) จาก Soundtrack phantom of the opera แพ้หน้ากากเจ้าชายกบ ภพธร สุนทรญาณกิจ
อัลบั้ม "Two side two story" (พ.ศ. 2540).
หมายเหตุ: อัลบั้มเพลงประกอบละคร ดวงไฟในพายุ และละคร ทายาทคุณหญิง (ออกอัลบั้มคู่กับ อ้อม-สุนิสา สุขบุญสังข์)
คริปเทเนอร์แอลอี
คริปเทเนอร์แอลอี  เป็นโปรแกรมเข้ารหัส 128 บิต ช่วยเก็บรักษาข้อมูลส่วนบุคคลที่สำคัญ โปรแกรมนี้สามารถใส่รหัสไฟล์หรือโฟลเดอร์บนเครื่องคอมพิวเตอร์ สามารถปกป้องข้อมูลได้ทุกชนิด เช่นไฟล์เอกสาร ไฟล์มิเดีย เป็นต้น บน Drive USB , CD หรือ Harddisk ได้ด้วย รุ่นล่าสุด คือ Cryptainer 7.1 Series รันบน platform ของ Intel AMD และ Cyrix ใช้ได้กับ OS ของ Window เท่านั้น เช่น Window 95/ME/2000/2003 Server/XP/Vista
การทำงานของ Cyptainer LE.